SARL NUUS SONDAG 29 JUNIE 2014 


Goeiemore en welkom, jy kan nou luister na die weeklikse nuus uitsending van 
die Suid Afrikaanse Radio Liga vir Sondag (Datum) 
gelees deur naam, roepsein en OTH 
waar toepaslik). Die Suid-Afrikaanse Radioliga saai elke Sondag om 08:15 
plaaslike tyd `n nuusbulletin in Afrikaans en om (8:30 plaaslike tyd in Engels uit 
op HF en verskeie BHF en UHF herhalers landswyd. Vir Echolink luisteraars 
is daar `n herleiding deur ZSOJPL 


Hierdie oudio bulletin kan afgelaai word vanaf die SARL se webblad by 
www.sarl.org.za `n 'Teksweergawe van hierdie en vorige bulletins kan ook van 
hierdie webblad afgelaai word en jy kan ook inteken om nuwe bulletins per e 
pos te ontvang. 


IN VANDAG SE NUUS 

TYD RAAK MIN VIR RAE BEURSAANSOEKE 

RTA IN DURBAN RUIMHARTIG ONTVANG 

NUWE AANSLAG OP DIE 144MHZ TRANSATLANTIESE BRUG 


5 MHZ TOEKENING BESPREEK TYDENS DIE WRCO15 VOORBEREI 
DENDE WERKGROEP VERGADERING 


EN MAAK NOU GEREED VIR DIE SARL PRESTIGE WEDSTRYDE 


Bly ingeskakel vir meer oor hierdie en ander nuusitems 


Die tyd raak min vir kandidate jonger as 26 jaar wat wil 
aansoek doen om `n beurs vir die komende RAFE wat in 
Oktober afgelê word. Die Suid Afrikaanse Amateurradio 
Ontwikkelings Trust wag steeds vir aansoeke vir die Tony 
Reumerman beurse wat jaarliks toegeken word. Die sluit- 
ingsdatum vir aansoeke is eerskomende Maandag 30 Ju- 
nie 2014. Die beurs bedrag beloop R 1000-00 en dek die 
eksamen fooi, eerste jaar se lisensie en ook gedeelte van 
die klasgelde. Daar is twee beurse wat wag om opgeraap 
te word. Bo en behalwe die twee beurse staan die suk- 
sesvolle aansoekers ook die kans om `n ARRL Basiese 
antenneboek los te slaan indien hul die eksamen slaag met 
'n minimum “B” simbool. Dié boekprys se waarde is 
R 350-00. Die kandidaat sal skriftelike bewys van sy of 
haar prestasie moet voorle aan die trust. Meer inligting is 
beskikbaar op die webblad www.amateurradio.org.za. On- 
thou die sluitingsdatum is 30 Junie. 


Gedurende die afgelope week het n SARL afvaardiging die 
Departement van Telekomunikasie en Poswese se WRC15 
voorbereidende werk groep vergadering bygewoon. Hans 


van de Groenendaal, ZS6GAKV het n voorlegging gedoen 
wat die SARL se standpunt met betreking tot hierdie aan- 
geleentheid uitwys aangebied. Agenda item 1.4 ondersoek 
die moontlikheid om n permanente toekenning aan ama- 
teurs te maak in die #SMHZ band. Die SARL voorlegging 
het die voordele van so toekening tot veral noodkommu- 
nikasie uitgewys. Die voorlegging het ook die kollig laat 
val op die navorsing wat tans deur die liga en sy lede ge- 
doen word. 


Die afvaardiging het ook fyn opgelet na ander items wat dalk n invloed op ama- 
teurradio mag hê. Meer inligting sal binnekort op die SARL webblad gepubliseer 
word. 


Die SARL Radio Tegnologie in Aksie simposium wat 
verlede Saterdag in Durban aangebied is, was baie entoe- 
siasties deur die teenwoordiges ondersteun. Amateurs het 
van heinde en vêrre die geleentheid bygewoon. Heelwat 
interesante aanbiedings is tydens hierdie geleentheid 
gemaak. 


Die bespreking wat oor die SARL se 5MHZ navorsingsprojek het heelwat reaksie 
ontlok en verskeie ZS5 stasies het die afgelope paar dae betrokke geraak deur 
WSPR op 5250KHZ. Om meer hieroor uit te vind besoek die SARL se webblad 
vir n skakel na die navoringsblad. 


Besprekings vir die RTA in Johannesburg op 23 Augustus 2014 en 13 September 
in Pretoria open volgende naweek. 


Die Terse Radiosenders Vereniging se Brendan Trofee vir 
die eerste tweerigting transatlantiese kontak is steeds nie 
opgeeis nie. n Baie doelgerigte span, in Pouch Cove New- 
foundland gaan hierdie jaar weereens probeer om hierdie 
Rubicon oor te steek. 


In hul arsenaal is n 43 element rigstraler van bykans 30 meter lank wat gedryf 
word met 750watt. Hierdie monster lugdraad is tussen 6 en 8.5 meter bokant die 
grond gemonteer. Die V1CT span beplan om deur middel van WSJT, gelykgolf 
en enkelsyband tussen 8 en 12 Julie aktief te wees. Dit is baie belangrik dat EU 
operateurs die operasionele protokol baie noukeurig moet navolg om enige kans 
Op sukses te verseker. Meer inligting rakende die lugdraad en ook die aanslag 
kan gevind word op www.brendanduest.org 


Drie van die SARL se groot kompetiesies word elke jaar 
gedurende Augustus aangebied. Die SARL HF enkelsy- 
band kompetiesie word aangebied op 3 Augustus waarna 
die SARL digitale komeptiesie volg op 17 Augustus en die 
groot finalé is die HF gelykgolf geleentheid op 31 Augus- 
tus. Kry daardie HF lugdrade vir 20; A0 en 80 meter nou 


gereed en kom deel in die pret. Meer inligting hieroor is 
beskikbaar op die wedstydblaaie van die SARL se webblad 


SARL intekengelde vir die volgende jaar is nou reeds be- 
taalbaar. Betaal asseblief jou lidmaatskap fooie so gou 
moontlik. Die fakture is reeds n rukkie gelede gestuur via 
epos. Gebruik asseblief jou roepsein as verwysing wanneer 
jy per bankoordrag betaal. Daar word steeds oorbetalings 
ontvang wat nie die regte verwysing het nie wat tot gevolg 
het dat die fondse nie teen die regte persoon gekrediteer 
kan word nie. Die raad het ook die verguning gemaak dat 
lede hul lidmaatskap in 3 maklike betalings kan maak. Die 
betalings moet egter teen 31 Augustus gefinaliseer wees. 
Ons dank ook aan almal wat reeds hul ledegeld betaal het 


Dan herinder ons jou weer daaraan dat die TARU HEF 
kampieonskappe gedurende die naweek van 12 en 13 Julie 
plaasvind. Die geleentheid skop om 12:00 UTC die 12de af 
en loop 24uur later om 12:00 UTC op die 13de ten einde. 


OKOSA het die roepsein ZS9HO aan die SARL toegeken en die roepsien sal 
vir die duur van die geleentheid op die lug wees. Die SARL president Geoffrey 
Levey ZS6C versoek amateurs wat belangstel om die roepsein te aktiveer om 
hom te kontak via epos by contest@sarl.org.za ten einde die nodige operasionele 
skedule te finaliseer. 


Die SARL jeugnet sal weer op Sondag 6 Julie om 15:00 op 
die lug wees. Die netbeheer sal Mitchell Mynhard ZS6GYH 
wees en die net sal op 7070KHZ gehou word. Klubs word 
uitgenooi om ook hul klubstasies te aktiveer en om jong- 
mense in hul area te betrek tydens hierdie geleentheid. 
Van die besprekings tydens hierdie net sal fokus op die 
n geskikte tyd vir die net en n skedule vir ander jong am- 
ateurs wat sal kan optree as net beheer, ten einde die net 
weekliks op die lug te plaas, sal ook bespreek word. Die 
oogmerk van hierdie net is om jongmense aan te moedig 
om meer aktief te wees. n vriendelike versoek aan die ouer 
garde, kom ons gee die jonges ook n kans, staan bietjie 
terug dat hulle ook hul ding kan doen. Daar is ook n foto 
kompetiesie gekoppel aan hierdie net. Stuur n foto waar 
jongmense n klubstasie gebruik aan artoday@sarl.org.za 
om in aanmerking te kom vir die gelukstrekking. n Prys 
word uitgeloof aan ` n jongeling in die foto en nie aan die fo- 
tograaf nie. Die prys is n Velleman edukit ter waarde van 
R 395-00 wat `n soldeerbout, diagonalesnyer, soldeersel 
en ook twee projekte insluit. Die prys word geborg deur 
Electronics FG in Fearieglen Pretoria. 


Rustenburg Amateur Radio Klub het hul AJV op 30 Mei 
2014 gehou en die volgende lede is verkies tot komitee: 


Voorsitter : Koos Robbertse ZS6JJR Sekretaris : John Keulder ZS6BXL Tegnies 
: Dawie Conradie ZR6DHC Ge-koopteerde lid : Lukas Holtzhausen ZS6GLH 


HF Voortplantingsvoorspelling 


Hannes Coetzee, ZS6BZP, berig dat die verwagte sonaktiwiteitsvlak gematig 
gaan wees. Al die sigbare sonvlekke is tans stabiel met weinig kans vir ernstige 
sonfakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 60. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 


Besoek gerus die webtuiste spaceweather.sansa.org.za vir meer inligting. 


Ons bulletin staan nou einde se kant toe maar eers kyk ons na die dagboek: 12 
en 13 Julie vind die JARU HF kamioenskappe plaas, dis ook die naweek vir die 
WRTCO14, 19 Julie is dit die beurt van die SARL winter ORP naelloop, 26 en 27 
Julie die RSGB se Eilande op die lug geleentheid en 3 Augustus die SARL HF 
Foon kompetiesie. Jy kan meer hieroor asook ander geleenthede uitvind deur 
die SARL se dagboek van die webblad af te laai 


Om ons bulletin mee af te sluit kyk ons weer na die hoofberig, die Suid 
Afrikaanse Amateurradio Ontwikkelings trust RAE beursaansoek vir kandidate 
jonger as 26 jaar wat die Oktober eksamen wil aflê sluit Maandag 30 Junie. 


Dit bring ons aan die einde van hierdie Suid-Afrikaanse Radioliga nuusbulletin, 
vind meer uit oor hierdie en ander nuus deur die SARL se webtuiste te besoek. 


Luister elke Sondagoggend om 10:00 Plaaslike tyd na “Amateur Radio Today”. 
Daar is herleiding op 7 082, 7 205 en 17 660 kHz `n potgooi deur Dick, ZS6RO 
en verskeie herleidings op BHF en UHF frekwensies regoor die land `n Heruit- 
sending vind op Maandae om 18:30 plaaslike tyd op 3 230 kHz plaas. Ons 
ontvang graag jou sein rapporte, kommentaar en voorstelle, stuur `n e-pos aan 
artoday(@sarl.org.za. 

Sentech borg die uitsendings op die nie-amateurfrekwensies. 


Die SARL se nuusdiens nooi klubs en individue om nuusbrokkies van belang 
vir radioamateurs en kortgolfluisteraars in te dien. Plaas nuusberigte - indien 
moontlik - in beide Engels en Afrikaans op die webtuiste onder die newsinbox 
skakel nie later as die Donderdag wat die bulletindatum voorafgaan nie. 


En daarmee kom ons aan die einde van hierdie nuusuitsending van die Suid 
Afrikaanse Radio Liga saamgestel en geredigeer deur Dawie Conradie ZR6DHC 


Die Afrikaanse nuusspan groet nou en wens jou `n mooi week toe. Totsiens 
p J 


/EX 


